paragraph_text: Legenda o medvjedu (engl.: Brother Bear) američki je animirani film Walt Disney Feature Animationa iz 2003. godine, ukupno 44. Disneyjev klasik. Film je treći i posljednji Disneyjev animirani film u produkciji Studio Feature Animationa iz studija Disney-MGM u Orlandu na Floridi; studio je ugašen u ožujku 2004., nedugo nakon izlaska tog filma, u korist računalno animiranih filmova. Film je dobio mješovite i negativne kritike, a nominiran je i za najbolji animirani igrani film na 76. dodjeli Oscara, izgubivši od Pixarova filma Potraga za Nemom. Zaradio je 250 milijuna dolara u odnosu na proračun od 46 milijuna.